
CONSILIUL JUDEŢEAN

HOTĂRÂRE

privind aprobarea Contractului-cadru de delegare a gestiunii serviciului de transport public județean de persoane prin curse regulate, pentru perioada 01.01.2014 – 31.12.2019, în județul Bistrița-Năsăud  

Consiliul Judeţean Bistriţa-Năsăud, întrunit în şedinţă ordinară, în prezenţa președintelui și a 28 consilieri judeţeni;

Având în vedere:

- expunerea de motive nr. 13153/21.11.2013 a Vicepreşedintelui Consiliului Judeţean Bistriţa-Năsăud;

- raportul nr. 13154/ 21.11.2013 al Serviciului administrare drumuri județene, lucrări publice – Compartiment Autoritatea Județeană de Transport din cadrul Consiliului Județean Bistrița-Năsăud;
- prevederile Hotărârii Consiliului județean Bistrița-Năsăud nr. 151/2013 privind aprobarea Regulamentului, Caietului de sarcini și Programului județean de transport public de persoane prin curse regulate pentru perioada 01.01.2014 - 31.12.2019, în județul Bistrița-Năsăud;

- prevederile Legii serviciilor comunitare de utilități publice nr. 51/2006, cu modificările și completările ulterioare; 
- prevederile Legii nr.92/2007 privind serviciile de transport public local cu modificările și completările ulterioare;
- prevederile Ordinului ministrului internelor și reformei administrative nr. 353/2007 pentru aprobarea Normelor de aplicare a Legii serviciilor de transport public local nr. 92/2007 cu modificările și completările ulterioare;
- prevederilor Ordinului președintelui Autorității Naționale de Reglementare pentru Serviciile Comunitare de Utilități Publice nr.263/2007 privind aprobarea Normelor – cadru privind modalitatea de atribuire a contractelor de delegare a gestiunii serviciilor de transport public local;

- prevederile Ordinului președintelui Autorității Naționale de Reglementare pentru Serviciile Comunitare de Utilități Publice nr. 272/2007 privind stabilirea, ajustarea și modificarea tarifelor pentru serviciile de transport public local de persoane;
- raportul nr. IC/13420/28.11.2013 al Comisiei de urbanism;
- raportul nr. IC/13423/28.11.2013 al Comisiei de administrație.

În temeiul prevederilor art. 91, alin.(1), lit. f),  alin.(5) lit. a) punctul 14  art. 97, și art. 115, alin.(1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă Contractul-cadru de delegare a gestiunii serviciului de transport public județean de persoane prin curse regulate, pentru perioada 01.01.2014 – 31.12.2019, în județul Bistrița-Năsăud, potrivit Anexei care face parte integrantă din prezenta hotărâre.

Art.2. La intrarea în vigoare a prezentei hotărâri, Hotărârea Consiliului Județean Bistrița-Năsăud nr. 103/2009 privind aprobarea Contractului de delegare a gestiunii serviciului de transport public judeţean de persoane prin curse regulate pe traseele cuprinse în Programul de transport public judeţean de persoane prin curse regulate, în judeţul Bistriţa-Năsăud, se abrogă.

Art.3. Prezenta hotărâre a fost adoptată cu un număr de 26 voturi «pentru».

Art.4. Cu ducerea la îndeplinire a prevederilor prezentei hotărâri se încredinţează Serviciul administrare drumuri județene, lucrări publice prin Compartimentul Autoritatea Județeană de Transport din cadrul Consiliului Județean Bistrița-Năsăud.
Art.5. Prezenta hotărâre se comunică de către Serviciul administraţie şi relaţii publice cu:

- Serviciul administrare drumuri județene, lucrări publice – Compartiment Autoritatea Județeană de Transport din cadrul Consiliului Județean Bistrița-Năsăud;

- Autoritatea Rutieră Română - Agenția teritorială Bistrița;
- Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

